Peckelsheim - Wikipedia

# Peckelsheim

### From Wikipedia

Peckelsheim is en Deel vun Willebadessen in't södelke Ostwestfalen in't düütsche Bunnsland Noordrhien-Westfalen.

Peckelsheim, ene ehemaalsche Hansestadt, de inst in'n Kreis Warburg weer, liggt in't Oberwälder Land in't Werserbargland. Peckelsheim liggt circa 200 Meter över NN in de Warburger Börde. Ene ole Buernaunsiedlung, worrn de Stadt un de Borg Peckelsheim 1318 vun de Bischop Dietrich vun Patterbuorn gründ't. In't 19. Johrhunnert warr Peckelsheim as Flecken tekent. De Strat, de dor't Löener oder Brauckdor geiht, is dat Hoofdelement vun't Stadtbild. De anner Doren sün dat Borgdor, dat Lutzerdor un dat Waterdor. De katholsche gotisch Parrkark Liborius un Maria worr in't 17. Johrhunnert wedderherstellt.

Peckelsheim harr ene Mundart vun de Ruum Soest-Gütsel-Patterbuorn vun't westfälsch. Hie warr bruken, mei juk, mägget un buggen secht. Traditschonell weern de Tekens vun de Wertschap in de Ruum Peckelsheim Schaper, Möller, Bruwer un Buern. Peckelsheim weer in't Medeloller ene Stadt an de Hannelsweg Warburg-Deppelt, män hett vandage kene Isenbahn. Inst gaff dat hie en Gericht, dat Gogericht ten Bispeel, män vandage gifft dat nix mier. Peckelsheim weer bet 1803 en Oort in't Förstbistum Patterbuorn, män denn gung dat korte Tied an't Königriek Westfalen un denn weer dat lang in Preußen. Peckelsheim weer vun de Striederie mit Brunswiek-Grubenhagen un de hessisch-patterbuornsche Krieg in't 15. Johrhunnert betroffen un worr in de Dörtigjohrig Orlog vun Christian vun Brunswiek plünnert. Welke Oorte bi Peckelsheim weern in't 19. Johrhunnert wüst. In't 19. Johrhunnert geev dat hie ene Synagoge. Inst kreeg de Oort de Elektrizität dor de Elektrizitätswerk AG Mitteldeutschland in Kassel, vandage kricht de Oort de Elektrizität vun de RWE AG in Essen.

## [Ännern] Literatur

- W. E. Giefers, Die Anfänge der Städte Borgholz, Borgentreich, und Peckelsheim, in: Westfälische Zeitschrift 39 II (1881).
- Bau- und Kunstdenkmäler von Westfalen, Kreis Warburg (1939)
- P. Reinthal, Peckelsheim, der Grundriß der Burg un der Stadt, eine baugeschichtliche Urkunde, in: Die Warte (1935)

Vun „http://nds.wikipedia.org../../../p/e/c/Peckelsheim.html“

Sietenkategorien: Noordrhien-Westfalen | Oort

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch